सानोदेखि ठूला गरा भएको खेत जोत्न ट्याक्टर उपयोगी देखिएको पुलाचौरका किसान मीनबहादुर केसीले जानकारी दिए। उनका अनुसार एकहल गोरुले एक दिन लगाउने खेत ट्याक्टररले दुई घन्टामै जोतिसक्छ। ‘सुरुमा चलाउन जान्नुपर्‍यो, यसलाई आवश्यक पर्ने तेलको व्यवस्था गरिदिए पुग्छ’, उनले भने, ‘आजभोलि गोरु खोज्ने र पाल्ने झन्झट पनि हुँदैन।’ बेला-बेलामा ट्याक्टरमा समस्या आए पनि मर्मत गर्दै गए पाँचदेखि १० वर्षसम्म चलाउन सकिने प्राविधिकहरूले जानकारी दिएका छन्।
